[Foto’s en video] Vier sterf toe boot by Hartbeespoortdam brandDie boot brand by Hartbeespoortdam op 19 November 2016 (Foto: @ohndoersa, Twitter) Vier vroue is Saterdag dood toe ŉ passasiersboot by Hartbeespoortdam aan die brand geslaan het. Lt.kol. Pelonomi Makau, woordvoerder van die polisie, het aan Maroela Media bevestig die passasiersboot was by Kosmos-bootklub. “Die voorval het omstreeks 13:00 plaasgevind,” het sy gesê. Die polisie doen ŉ geregtelike doodsondersoek. “Die oorsaak van die brand is nog onbekend. Die ondersoek duur voort,” het sy gesê. Rod Pitter, Hartbeespoort-stasiebevelvoerder van die Nasionale Seereddingsinstituut, het die voorval aan Maroela Media bevestig. “Verdere besonderhede sal later beskikbaar gemaak word,” het hy gesê.